Bydelen Vejgaard i Aalborg har fredagen igennem været uden vand i hanerne. Årsagen var en komplikation med udskiftningen af en ventil i Lundbyesgade. Men nu er arbejdet færdiggjort, og de 2.700 husstande, som får vand fra Vejgaard Vandværk har nu fået åbnet op for vandet igen. - Det foregik i etaper, så der blev ikke åbnet op for vand til alle husstande med det samme, siger vandværksbestyrer Michael Reedtz til TV2/NORD. I 20 timer har de husstande, der har måttet vente længst, undværet vand.

Referat:
Efter en særdeles tør start på dagen har borgerne i Vejgaard nu fået vand i hanerne igen.